Saksikan Pertarungan Diantara U-Boat & Kapal Perang Dalam Trailer Antarabangsa GREYHOUND
Sony Pictures telah melancarkan trailer antarabangsa filem perang drama arahan Aaron Schneider, Greyhound yang diinspirasikan dari kejadian sebenar. Menampilkan bekas pemenang Anugerah Academy, Tom Hanks yang mengetuai armada tentera laut US menentang U-Boat Nazi di lautan Atlantik. Anda boleh saksikan trailer terbaru dipemain video dibawah. Berlatarkan ketika awal Perang Dunia II. Dalam tugasan pertamanya sebagai pemerintah kapal pemusnah U.S Navy, Greyhound, Kapten Ernest Krause memimpin 37 kapal Bersekutu merentasi Atlantik Utara ketika sedang diburu oleh sekumpulan U-Boat Nazi. Sepanjang perjalanan, dia perlu berdepan dengan kesangsian terhadap dirinya untuk membuktikan dirinya sebagai pegawai pemerintah. Berdasarkan novel The Good Shepherd karya C.S. Forester, filem ini turut dibaris pelakon seperti Stephen Graham, Rob Morgan, dan Elisabeth Shue. Aaron Schneider bertindak selaku pengarah manakala Gary Goetzman sebagai penerbit. Greyhound akan ditayangkan pada 7 Mei 2020.